Source: http://docplayer.cz/34116543-Registraturny-poriadok-pre-spravu-registratury-automatizovanym-sposobom-cl-1-uvodne-ustanovenia.html
Timestamp: 2017-12-14 06:38:12+00:00

Document:
REGISTRATÚRNY PORIADOK PRE SPRÁVU REGISTRATÚRY AUTOMATIZOVANÝM SPÔSOBOM. Čl. 1 Úvodné ustanovenia - PDF
REGISTRATÚRNY PORIADOK PRE SPRÁVU REGISTRATÚRY AUTOMATIZOVANÝM SPÔSOBOM. Čl. 1 Úvodné ustanovenia
Download "REGISTRATÚRNY PORIADOK PRE SPRÁVU REGISTRATÚRY AUTOMATIZOVANÝM SPÔSOBOM. Čl. 1 Úvodné ustanovenia"
1 REGISTRATÚRNY PORIADOK PRE SPRÁVU REGISTRATÚRY AUTOMATIZOVANÝM SPÔSOBOM Čl. 1 Úvodné ustanovenia 1) Registratúrny poriadok Technickej univerzity vo Zvolene upravuje postup organizačných útvarov Technickej univerzity vo Zvolene (ďalej len TU ) pri správe registratúry, a to najmä pri organizovaní manipulácie s registratúrnymi záznamami a spismi, ako aj pri náležitom a pravidelnom vyraďovaní spisov. Tento registratúrny poriadok je určený iba pre vnútornú potrebu Technickej univerzity vo Zvolene. Opis, pracovné postupy automatizovaného systému správy registratúry, vzory evidenčných pomôcok, vzory dokumentov a tlačív obsahujú používateľské príručky použitých programov alebo systémov. 2) Správu registratúrnych záznamov prostredníctvom elektronického informačného systému na správu registratúry (ďalej len elektronický systém správy registratúry ) upravuje osobitný interný predpis. 1 TU zabezpečí ochranu údajov elektronického systému správy registratúry pred poškodením, nežiaducou zmenou alebo neoprávneným použitím. 3) Správu registratúry metodicky riadi a usmerňuje správca registratúry, ktorý vedie aj registratúrne stredisko TU. 4) Pri evidencii sťažností, účtovných registratúrnych záznamov, registratúrnych záznamov agendy ľudských zdrojov, prihlášok na štúdium (ďalej len špeciálne druhy registratúrnych záznamov ) a manipulácii s nimi, sa postupuje podľa tohto registratúrneho poriadku, ak osobitný predpis neustanovuje inak. 2 5) TU spravuje registratúru tak, aby nedošlo k poškodeniu, zničeniu, strate, neoprávnenému použitiu registratúrnych záznamov alebo k ich nežiaducej zmene (ďalej len porušenie registratúry ). Ak sa zistí, že došlo k porušeniu registratúry, vyhotoví sa zápisnica o výsledku šetrenia, možných dôsledkoch a zodpovednosti za porušenie registratúry. V zápisnici sa určí aj spôsob nahradenia registratúrneho záznamu alebo spisu, prípadne iné potrebné opatrenia na odstránenie nedostatkov alebo zamedzenie porušovania registratúry alebo zamedzenie či nápravu nežiaducich dôsledkov takéhoto porušenia. Zápisnicu podpisuje vedúci zamestnanec príslušného organizačného útvaru a predkladá ju na vedomie právnemu oddeleniu. Ak je dôvodné podozrenie, že porušením registratúry bol spáchaný trestný čin alebo priestupok, zápisnicu predloží i rektorovi. 6) Zamestnanec pri rozviazaní pracovného pomeru alebo zmene pracovného zaradenia protokolárne odovzdá vedúcemu zamestnancovi organizačného útvaru nevybavené spisy a evidenčné pomôcky. 1 Usmernenie o používaní informačného systému na správu registratúry. 2 Zákon č. 431/2002 Z.z. o účtovníctve. Zákon č. 122/2013 Z.z. o ochrane osobných údajov. 1
2 7) Dozor nad vyraďovaním spisov, vrátane špeciálnych druhov registratúrnych záznamov TU vykonáva Ministerstvo vnútra Slovenskej republiky prostredníctvom Štátneho archívu v Banskej Bystrici (ďalej len archív ). 3 8) TU vedie registratúrne záznamy a ich evidenciu v štátnom jazyku. 4 Čl. 2 Základné pojmy 1) Správa registratúry na účely tohto registratúrneho poriadku je organizovanie manipulácie so záznamami a spismi (prijímanie, triedenie, evidovanie, obeh, tvorba, vybavovanie, odosielanie, ukladanie, ochrana a vyraďovanie spisov (registratúrnych záznamov), ako aj náležité personálne obsadenie, priestorové a materiálno technické zabezpečenie registratúry TU. Súčasťou správy registratúry je aj príprava registratúrneho poriadku a registratúrneho plánu. 2) Záznam je písomná, obrazová, zvuková a iným spôsobom zaznamenaná informácia, ktorá pochádza z činnosti TU alebo bola TU doručená (podanie a vybavenie); záznam spolu s prepravným obalom pri doprave a doručení adresátovi je zásielka. 3) Registratúrny záznam je informácia zaevidovaná TU v registratúrnom denníku. 4) Spis je súbor registratúrnych záznamov, ktoré vznikli pri vybavovaní jednej veci a TU ich zaevidovala v registratúrnom denníku. Jednotlivé registratúrne záznamy v spise sú označené poradovým číslom záznamu v rámci spisu. 5) Spisový obal je neoddeliteľnou súčasťou spisu, do ktorého sa zakladajú jednotlivé registratúrne záznamy (podania a vybavenia) spolu s prílohami. 6) Registratúra je súbor všetkých registratúrnych záznamov pochádzajúcich z činnosti TU a všetkých záznamov TU doručených, ktoré boli zaevidované v registratúrnom denníku a bolo im pridelené číslo spisu. Súčasťou registratúry sú aj evidenčné pomôcky správy registratúry (ďalej len evidenčné pomôcky ). 7) Registratúrny denník je základnou evidenčnou pomôckou správy registratúry. Obsahuje údaje o prijatí, tvorbe, vybavení, odoslaní registratúrnych záznamov a uložení a vyradení spisov. 8) Evidenčnými pomôckami sú aj ročný zoznam spisov, obsah spisu, menný register. 9) Podanie je každý podnet, ktorý TU prijala na úradné vybavenie. 10) Vybavenie je záznam obsahujúci informáciu o spôsobe vybavenia podania. 11) Zásielka je záznam pri odosielaní a doručovaní adresátovi a zákona č. 395/2002 Z.z. o archívoch a registratúrach a o doplnení niektorých zákonov 4 3 ods. 3 písm. c) zákona č. 270/1995 Z.z. o štátnom jazyku Slovenskej republiky v znení neskorších predpisov 2
3 12) Registratúrny plán je pomôcka na účelné a systematické označovanie a ukladanie spisov. Člení registratúru do vecných skupín a určuje spisom miesto v registratúre, pridelením registratúrnej značky; ďalej určuje spisom znak hodnoty a lehotu uloženia. 13) Registratúrna značka je alfanumerický symbol ustanovený registratúrnym plánom pre určitý spis alebo skupinu spisov, určujúci ich miesto v registratúre. 14) Registratúrne stredisko je miesto, kde sa ukladajú a ochraňujú uzatvorené spisy TU do uplynutia predpísaných lehôt uloženia a do ich vyradenia. 15) Správca registratúry je zamestnanec TU, ktorý metodicky usmerňuje zamestnancov na úseku správy registratúry, zodpovedá za všetky činnosti súvisiace so správou registratúry na TU, vrátane činnosti registratúrneho strediska a prípravy vyraďovacieho konania. Čl. 3 Prijímanie elektronických zásielok 1) Prijímanie elektronických zásielok upravuje osobitný predpis. 5 2) TU prijíma elektronické zásielky prostredníctvom elektronickej pošty alebo elektronických služieb ( prihlášky na štúdium web stránka). Čl. 4 Prijímanie neelektronických zásielok a podaní 1) Prijímanie neelektronických zásielok upravuje osobitný predpis. 6 2) Pre prijímanie zásielok TU je zriadená centrálna podateľňa. Zamestnanec podateľne prijíma zásielky, ktoré boli TU doručené alebo ich prevzal zamestnanec TU osobne a sú adresované TU. Na požiadanie doručiteľa potvrdí prijatie zásielky odtlačkom prezentačnej pečiatky, ktorej vzor tvorí prílohu č.2 tohto predpisu, na kópii záznamu alebo na osobitnom lístku s dátumom prevzatia. Elektronicky prijaté záznamy (ďalej len súrne záznamy ) označí odtlačkom prezentačnej pečiatky s dátumom doplneným podrobným časovým údajom o prijatí. Ústne podania môže prijímať každý zamestnanec TU. Vyhotoví o každom z nich úradný záznam, ktorý odovzdá zamestnancovi podateľne na zaevidovanie v registratúrnom denníku. 3) Zamestnanec podateľne skontroluje správnosť adresy, počet prijatých zásielok podľa evidencie na súpiske pošty a neporušenosť obalov zásielok. Omylom doručené zásielky vráti pošte alebo doručiteľovi, prípadne ich vráti priamo adresátovi. Prípadné 5 1 až 3 vyhlášky č. 410/2015 Z. z. 6 4 vyhlášky č. 410/2015 Z. z. 3
4 iné nedostatky reklamuje na pošte. Podávanie a dodávanie zásielok v poštovom styku a spôsob ich reklamácie ustanovuje osobitný predpis. 7 Čl. 5 Triedenie a otváranie zásielok 1) Triedenie a otváranie zásielok upravuje osobitný predpis. 8 2) Zamestnanec podateľne triedi zásielky na zásielky, ktoré sa: a) otvoria a následne zaevidujú v denníku pod evidenčným číslom záznamu, b) odovzdávajú adresátom neotvorené, c) noviny, časopisy, prospekty, reklamné materiály, inú tlač a pozvánky, ktoré nemajú formu listu. 3) Zásielky, ktoré sú uvedené v odseku 2 písm. a) podateľňa otvorí a záznam označí odtlačkom prezentačnej pečiatky červenej farby. Prezentačná pečiatka sa odtláča v hornej časti ľavej strany podania tak, aby všetky údaje zostali čitateľné. V odtlačku prezentačnej pečiatky sa vyznačí dátum doručenia a počet príloh. Prípadné nedostatky (napr. chýbajúce prílohy a pod.) sa vyznačia vedľa odtlačku prezenčnej pečiatky. Odosielateľa o nich vyrozumie zamestnanec poverený vybavením veci (ďalej len spracovateľ ). 4) Neotvorené zásielky označené heslom verejného obstarávania, adresované oddeleniu ľudských zdrojov a zásielky adresované rektorovi TU podateľňa odovzdáva príslušnému organizačnému útvaru. Tieto zásielky sa v podateľni označujú na obálke odtlačkom prezentačnej pečiatky s dátumom doručenia. Príjemca neotvorenej zásielky zodpovedá za jej ďalšiu manipuláciu v súlade s ustanoveniami registratúrneho poriadku. 5) Zásielky účtovnej povahy (dodacie faktúry, listové dožiadania o úhradu) podateľňa označí len odtlačkom prezentačnej pečiatky a odovzdá ich priamo príslušnému organizačnému útvaru (učtárni), ktorý vedie ich evidenciu. 6) Za súkromnú sa považuje zásielka, na ktorej je meno a priezvisko adresáta uvedené pred názvom TU, táto sa označí iba dátumom doručenia na obálke a adresátovi sa odovzdá neotvorená. Zásielky adresované TU s označením do rúk určitej osoby sa za súkromné nepovažujú a otvárajú sa. Výnimku tvoria zásielky označené do rúk rektorovi. Ak adresát po otvorení súkromnej zásielky zistí, že záznam má úradný charakter, vráti ho do podateľne na zaevidovanie v registratúrnom denníku. 7 Poštový poriadok o podmienkach používania pošty, ako aj právach a záväzkoch pošty a tých, ktorí používajú poštu, vydaný Slovenskou poštou, a.s. (príloha opatrenia č. 371/2004 PVSP). 8 5 vyhlášky č. 410/2015 Z. z. 4
5 7) Noviny, časopisy, prospekty, reklamné materiály, cenníky, katalógy, všeobecne záväzné predpisy, technické normy ani pozvánky, ktoré nemajú formu listu sa odtlačkom prezentačnej pečiatky neoznačujú. 8) Do odtlačku prezentačnej pečiatky sa zapisuje dátum doručenia, číslo záznamu (evidenčné číslo), číslo spisu, počet príloh, priezvisko spracovateľa alebo jeho skratka. 9) Obálka sa uschováva do uzatvorenia spisu. Trvalo pripojená k prijatému záznamu zostáva, ak: a) záznam nie je datovaný alebo ak sa jeho dátum podstatne líši od podacej pečiatky poštového úradu na obálke, b) adresa odosielateľa je uvedená len na obálke, c) má dátum podania zásielky právny účinok, d) je na obálke odtlačok prezentačnej pečiatky, e) ide o zásielku doručenú na návratku, f) ide o sťažnosť, oznámenie alebo podnet občana. Čl. 6 Označovanie prijatých záznamov a ich zaradenie do obehu 1) Označovanie prijatých záznamov upravuje osobitný predpis. 9 2) Na prijaté neelektronické záznamy podateľňa odtlačí prezentačnú pečiatku. V odtlačku prezentačnej pečiatky podateľňa vyznačí dátum doručenia, počet príloh a evidenčné číslo záznamu, ak ho zaevidovala do registratúrneho denníka. Ďalšie údaje sa do odtlačku prezentačnej pečiatky vpíšu na útvare. 3) Ak sa po otvorení zásielky zistí, že záznam je určený inému adresátovi, uvedie sa na obálku dátum jej otvorenia, priezvisko a podpis zamestnanca, ktorý ju otvoril. Pôvodná obálka sa vloží spolu s podaním do novej obálky a odošle sa správnemu adresátovi alebo sa vráti odosielateľovi. 4) Prijaté záznamy ako zmluvy, dohody, rozsudky, platobné rozkazy, predvolania na súdne pojednávanie sa označia prezentačnou pečiatkou na poslednej zadnej strane. 6) Pri odovzdávaní záznamov spracovateľovi vyznačí nadriadený pokyny prostredníctvom elektronického systému správy registratúry. 7) Spracovateľ je zodpovedný za ochranu záznamov, ktoré prevzal. 9 6 a 10 vyhlášky č. 410/2015 Z. z. 5
6 Čl. 7 Evidovanie záznamov a spisov prostredníctvom elektronického systému správy registratúry 1) Evidovanie záznamov a spisov prostredníctvom elektronického systému správy registratúry upravuje osobitný predpis. 10 2) TU vedie evidenciu záznamov a spisov prostredníctvom elektronického systému správy registratúry spoločnosti DATALAN, s produktovým označením MEMPHIS registratúrna kniha, ktorý je v zhode so štandardmi ustanovenými osobitnými predpismi. 11 3) Evidovanie záznamov a spisov TU zabezpečuje v jednom registratúrnom denníku. Pre každý kalendárny rok sa prvý pracovný deň otvára nový registratúrny denník a uzatvára sa posledný pracovný deň roka. 4) TU ďalej využíva na evidovanie záznamov a spisov agendové systémy (SOFIA účtovníctvo, UIS prihlášky na VŠ), ktoré nie sú prepojené s registratúrnym denníkom. 5) V registratúrnom denníku sa vypĺňajú údaje podľa osobitného interného predpisu. 12 6) Záznamy a zásielky adresované TU eviduje podateľňa. Záznamy a zásielky adresované rektorovi TU eviduje v denníku jeho sekretariát. 7) Záznamu sa prideľuje v chronologicko numerickom rade evidenčné číslo záznamu a poradové číslo záznamu v rámci spisu. Elektronický systém správy registratúry zaznamenáva históriu záznamu. 8) Určené druhy záznamov (rozhodnutia rôzneho typu), sa po zaevidovaní zoskenujú a vložia ako elektronické kópie do elektronického systému správy registratúry. 9) V registratúrnom denníku sa evidujú záznamy doručené TU a ich vybavenia, ako aj záznamy vznikajúce z vlastného podnetu TU a interné záznamy. 10) Záznamy sa nesmú odovzdať spracovateľovi bez zaevidovania. 11) Ročný zoznam spisov sa vyhotoví v elektronickej podobe súčasne s uzatvorením registratúrneho denníka za celú TU. Čl. 8 Tvorba spisu v elektronickom systéme správy registratúry 1) Tvorbu spisu upravuje osobitný predpis a 8 vyhlášky č. 410/2015 Z. z. 11 Výnos Ministerstva vnútra Slovenskej republiky č. 525/2011 Z. z. o štandardoch pre elektronické informačné systémy na správu registratúry. 12 Usmernenie o používaní informačného systému na správu registratúry. 6
7 2) TU tvorí neelektronické spisy a kombinované spisy. 3) O zaradení registratúrneho záznamu do už existujúceho spisu alebo o otvorení nového spisu rozhodne spracovateľ. 4) Spracovateľ, ktorý vytvára nový spis, mu pridelí registratúrnu značku, lehotu uloženia a znak hodnoty podľa registratúrneho plánu TU; pre neelektronický a kombinovaný spis vytlačí z elektronického systému správy registratúry spisový obal 5) Číslo spisu sa prideľuje registratúrnemu záznamu a) ktorého vybavenie patrí do pôsobnosti TU, b) obsahujúcemu informácie dôležité pre činnosť TU, c) vzniknutému z vlastného podnetu TU (ex offo), d) adresovanému TU, ale nepatriacemu do jeho pôsobnosti, e) korešpondencii medzi jednotlivými útvarmi, f) dodatočne pozvánke, ak na ňu TU písomne odpovedá. 6) Číslo spisu obsahuje poradové číslo z evidencie spisov, rok a označenie organizačného útvaru. 7) Registratúrne záznamy súvisiace s vybavením jednej veci sa evidujú v jednom kalendárnom roku pod rovnakým číslom spisu. Registratúrny záznam nesmie zostať nezaradený do spisu. Obsah spisu sa v elektronickom systéme správy registratúry vytvára automatizovane. 8) Nevybaveným a neuzatvoreným spisom z predchádzajúceho kalendárneho roka sa v elektronickom systéme správy registratúry prideľuje nové číslo spisu automaticky pri otvorení nového registratúrneho denníka. 9) Spis sa ukladá do registratúry roku, v ktorom mu bolo pridelené posledné číslo spisu. Čl. 9 Vybavovanie 1) Vybavovanie spisu upravuje osobitný predpis. 14 2) Registratúrny záznam alebo spis sa vybavuje: a) registratúrnym záznamom, b) odstúpením, c) vzatím na vedomie, d) úradným záznamom, e) odpovedané, f) schválené, g) zamietnuté vyhlášky č. 410/2015 Z. z vyhlášky č. 410/2015 Z. z. 7
8 3) Spracovateľ zodpovedá za vecnú a jazykovú správnosť, ako aj formálnu stránku vybavenia spisov. Spracovateľ vyhotovuje registratúrne záznamy podľa platných technických noriem. 15 4) Spracovateľ podľa pokynov nadriadeného volí najvhodnejší spôsob vybavenia spisov. Ak vybaví vec ústne (osobne alebo telefonicky), urobí o tom záznam na podaní alebo vyhotoví úradný záznam. Záznam musí obsahovať údaje o čase, výsledku a s kým bola vec vybavená. 5) Ak sa obmedzuje prístup k spisu, uvedie spracovateľ na spisovom obale označenie obmedzený prístup a čas trvania obmedzenia. Tieto údaje vyznačí aj v evidencii spisov. 16 6) Spracovateľ sa nesmie podieľať na vybavovaní registratúrneho záznamu, obsahom ktorého je jeho vlastný záujem, záujem osôb jemu blízkych alebo osôb, s ktorými je v blízkom alebo príbuzenskom vzťahu. Ak mu bol takýto registratúrny záznam pridelený na vybavenie, upozorní na to nadriadeného, ktorý určí iného spracovateľa. 7) Ak sa po zaevidovaní záznamu zistí, že vybavenie nepatrí do pôsobnosti TU, odstúpi ho spracovateľ so sprievodným listom miestne a vecne príslušnému orgánu alebo organizácii. Odosielateľa o tomto postupe informuje. 8) Nadriadený spracovateľa skontroluje vybavenie podania; zodpovedá za jeho posúdenie z vecného a odborného hľadiska, ako aj z hľadiska dodržania všeobecne záväzných právnych predpisov a interných predpisov. Kontrola vybavenia podania sa môže realizovať prostredníctvom elektronického systému správy registratúry. 9) Údaje o vybavení, uzatvorení a uložení spisu spracovateľ vyznačí v obsahu spisu, na spisovom obale, ako aj v registratúrnom denníku alebo v inej evidencii; záznam musí obsahovať údaje, ako bola vec vybavená, kde je spis uložený a dátum uzatvorenia spisu. Vzor spisového obalu je uvedený v prílohe č. 3 tohto predpisu. 10) Spracovateľ môže mať u seba iba neuzatvorené spisy alebo spisy, ktorým začne od 1. januára nasledujúceho roka plynúť lehota uloženia v príručnej registratúre. Čl. 10 Používanie pečiatok 1) Používanie pečiatok a ich evidenciu upravuje osobitný predpis. 17 2) TU používa okrúhlu pečiatku so štátnym znakom a názvom TU, ktorú odtláča červenou farbou. Ak použije podlhovastú (nápisovú) pečiatku, odtláča ju modrou farbou. Text pečiatok je pri zachovaní predpísaných náležitostí zhodný s textom na TU používaných tlačív. 15 STN Pravidlá písania a úpravy písomností STN Predtlač listových papierov na úradné a obchodné listy ods. 2 písm. j) a k) zákona č. 395/2002 Z. z vyhlášky č. 410/2015 Z. z. 8
9 3) Sekretariát rektora TU vedie centrálnu evidenciu úradných pečiatok. Evidencia obsahuje odtlačok pečiatky s uvedením mena, priezviska a funkcie zamestnanca, ktorý ju prevzal a používa. Čl. 11 Podpisovanie a rozmnožovanie registratúrnych záznamov 1) Podpisovanie registratúrnych záznamov upravuje osobitný predpis. 18 2) Registratúrny záznam podpisuje nadriadený alebo ním poverený zamestnanec v rozsahu zverenej pôsobnosti organizačného útvaru. Z podpisového práva vyplýva aj zodpovednosť za vecnú a formálnu správnosť podpisovaného záznamu. 19 3) Ak originál neelektronického registratúrneho záznamu v neprítomnosti nadriadeného organizačného útvaru podpisuje poverený zamestnanec a pripojí pred svoj podpis skratku "v z." (v zastúpení). Čl. 12 Odosielanie zásielok 1) Odosielanie zásielok upravuje osobitný predpis. 20 2) Spracovateľ vyznačí všetky nevyhnutné pokyny pre odoslanie zásielky a dátum odoslania vyznačí v evidencii spisov. 3) Odosielanie zásielok sa zabezpečuje prostredníctvom podateľne alebo elektronickej pošty. 4) Súkromná korešpondencia je z prepravy s úradnými zásielkami vylúčená. Nie je dovolené používať na súkromnú korešpondenciu úradné tlačivá, pečiatky, obálky a iný materiál TU. 5) Zásielky, pripravené na odoslanie treba odovzdať do podateľne najneskôr do hod. pracovného dňa. Zásielky označené súrne je správca záznamov povinný odoslať v ten istý deň na poštovom úrade, ktorý je v prevádzke. V prípade potreby si správca záznamu zabezpečí odoslanie zásielky kuriérskou službou; Podateľňa môže vydať občanovi registratúrny záznam, ktorý mu je adresovaný, iba po preukázaní jeho osobnej totožnosti. Občan, žiadajúci vydanie registratúrneho záznamu v zastúpení sa musí preukázať aj overeným splnomocnením žiadateľa vyhlášky č. 410/2015 Z. z. 19 Organizačný poriadok TU, Organizačné poriadky fakúlt TU a Organizačný poriadok ostatných organizačných súčastí TU vyhlášky č. 410/2015 Z. z. 9
10 6) Doporučené zásielky, doporučené zásielky 1. triedy, zásielky na návratku (doručenku) a balíky sa zapisujú do poštových podacích hárkov (neelektronických), v ktorých poštový podnik potvrdzuje prevzatie na prepravu. Obyčajné zásielky sa do zoznamu nezapisujú a ich príjem sa nepotvrdzuje. 7) Na podpísané návratky podateľňa zaznamená dátum doručenia a návratku odovzdá príslušnému organizačnému útvaru úradu na založenie do spisu a zaznačenie informácie o stave vybavenia. 8) Pri osobnom prevzatí zásielky adresátom sa odovzdá zásielka fyzickej osobe po preukázaní jej osobnej totožnosti občianskym preukazom, úradným preukazom alebo overeným splnomocnením adresáta. Prevzatie zásielky sa podpisuje na kópii registratúrneho záznamu alebo na doručovacom lístku s uvedením dátumu prevzatia. Údaj o osobnom prevzatí sa uvedie v evidencii spisov slovami Prevzaté osobne. Čl. 13 Registratúrny plán 1) Registratúrny plán je pomôcka na účelné a systematické ukladanie spisov. Člení registratúru do vecných skupín a určuje spisom registratúrnu značku, znak hodnoty a lehotu uloženia. 2) Registratúrny plán je usporiadaný podľa vecných skupín registratúrnych záznamov fondu; určuje názvy vecných skupín a ich hlavné číselné abecedné znaky. V rámci vecnej skupiny sa k hlavnému abecednému znaku priraďuje číselný podznak charakterizujúci druh agendy. 3) Registratúrny plán a jeho zmeny a dodatky pripravuje správca registratúry TU. Čl. 14 Ukladanie registratúrneho záznamu a spisu 1) Ukladanie registratúrnych záznamov a spisov upravuje osobitný predpis. 21 2) Elektronický registratúrny záznam sa ukladá v elektronickom systéme správy registratúry. 3) Spracovateľ pred uzatvorením spisu skontroluje jeho úplnosť podľa obsahu spisu. Ak je spis neúplný, zodpovedá za jeho doplnenie. 4) Uzatvorený spis sa ukladá: a) neelektronický spis v príručnej registratúre a registratúrnom stredisku 22, vyhlášky č. 410/2015 Z. z. 10
11 b) kombinované spisy v elektronickej príručnej registratúre a v elektronickom registratúrnom stredisku tak, že neelektronický registratúrny záznam sa uloží ako jeho elektronická kópia alebo v príručnej registratúre a registratúrnom stredisku tak, že elektronický registratúrny záznam sa vytlačí. Čl. 15 Registratúra organizačného útvaru 1) Vedenie príručnej registratúry upravuje osobitný predpis. 23 2) Miesto uloženia registratúry útvaru (ďalej len "príručná registratúra") určí vedúci útvaru. 3) Spisy sa ukladajú podľa ročníkov a podľa registratúrnych značiek v samostatnej úložnej jednotke pre každú registratúrnu značku, kde sú uložené podľa číselného poradia s najvyšším číslom navrchu. 4) Úložné jednotky (spisové dosky, fascikle, zväzky, obaly) sa označujú štítkom s názvom TU, názvom druhu agendy priradenej k registratúrnej značke, registratúrnou značkou, znakom hodnoty, lehotou uloženia, číslami spisov a ročníkom spisov. Vzor štítku s identifikačnými údajmi je uvedený v prílohe č. 4 tohto predpisu. 5) Vedúci organizačného útvaru TU dôsledne dbá o správu príručnej registratúry a v súlade s ustanoveniami tohto predpisu jej správou poverí jedného zamestnanca organizačného útvaru TU. 6) Uzatvorené spisy sa po uplynutí 2 rokov (majetkovo-právne 5 rokov) úschovy v príručnej registratúre odovzdávajú do registratúrneho strediska s dvomi výtlačkami zoznamu odovzdávaných spisov, ktorého vzor tvorí prílohu č. 7 tohto predpisu. 7) Správca registratúry po kontrole vyznačí v odovzdávacom zozname chýbajúce spisy. Čl. 16 Registratúrne stredisko TU 1) Činnosť registratúrneho strediska upravuje osobitný predpis. 24 2) Registratúrne stredisko riadi a za jeho činnosť zodpovedá správca registratúry TU. 3) Správca registratúry a) v určených termínoch preberá do registratúrneho strediska uzatvorené spisy, ods. 1 vyhlášky Ministerstva vnútra Slovenskej republiky č. 628/2002 Z. z., ktorou sa vykonávajú niektoré ustanovenia zákona o archívoch a registratúrach a o doplnení niektorých zákonov v znení neskorších predpisov vyhlášky č. 410/2015 Z. z vyhlášky č. 410/2015 Z. z. 11
12 b) eviduje prevzaté spisy, c) označuje a ukladá prevzaté spisy, d) bezpečne uschováva a všestranne ochraňuje prevzaté spisy, e) zabezpečuje prístup k prevzatým spisom a jeho evidenciu, f) zabezpečuje vyraďovanie spisov vrátane vyraďovania špeciálnych druhov záznamov, g) usmerňuje postup pri dodržiavaní ustanovení tohto predpisu, h) zabezpečuje školenia k tomuto predpisu. 4) Špeciálne druhy záznamov sa ukladajú oddelene v špecializovaných registratúrnych strediskách na organizačných útvaroch TU, z činnosti ktorých vznikli (učtáreň účtovné doklady, agenda ľudských zdrojov osobné spisy); to nevylučuje dohľad správcu registratúry aj nad touto časťou registratúry úradu. Čl. 17 Prístup k registratúre 1) Prístup k registratúre upravuje osobitný predpis. 25 2) Prístup k spisom uloženým v príručných registratúrach alebo v registratúrnom stredisku sa zamestnancom TU umožňuje v rozsahu potrebnom na plnenie svojich pracovných úloh v prítomnosti povereného zamestnanca alebo správcu registratúry. 3) Zamestnancom sa spisy vypožičiavajú na 15 pracovných dní. Zamestnanec potvrdí prevzatie vypožičaného spisu podpisom na výpožičnom lístku. Výpožičný lístok sa vyplňuje v dvoch vyhotoveniach a pre každý vyžiadaný spis osobitne. Výpožičný lístok, ktorého vzor tvorí prílohu č. 5 tohto predpisu, sa vloží na miesto vypožičaného spisu. 4) TU umožní na základe písomného poverenia nazeranie do registratúry právnickým osobám, ktoré do nich potrebujú nazrieť v súvislosti s plnením svojich pracovných úloh. TU môže povoliť nazretie do spisov na základe písomnej žiadosti aj iným osobám, ak sa ich týkajú a ak preukážu odôvodnenosť svojej požiadavky. 5) Vypožičanie spisu mimo TU môže povoliť len rektor TU. V takom prípade sa vyhotoví reverz, ktorého vzor tvorí prílohu č. 6 tohto predpisu. Reverz sa vyhotoví v dvoch exemplároch a uvedie sa v ňom číslo spisu, vec, počet listov, počet a druh príloh, identifikačné údaje o žiadateľovi. 6) Poverený zamestnanec organizačného útvaru TU alebo správca registratúry vedie o prístupe k registratúre evidenciu. Kontroluje dodržiavanie lehoty vypožičania; po vrátení spisu odovzdá kópiu výpožičného lístka alebo reverzu tomu, kto spis vrátil. 7) TU vyhotovuje na základe písomnej žiadosti oprávnenej osoby odpis, výpis, potvrdenie z registratúrneho záznamu a kópiu registratúrneho záznamu za úhradu vyhlášky č. 410/2015 Z. z., zákon č. 122/2013 Z. z. o ochrane osobných údajov v znení zákona č. 84/2014 Z. z. 12
13 nákladov a osvedčuje na nich ich zhodu s registratúrnym záznamom; TU osvedčený odpis, výpis, potvrdenie a kópia nahrádzajú originál registratúrneho záznamu. 26 8) Poplatky za vydanie odpisu, výpisu,...sú stanovené v Organizačnej smernici. 27 Čl. 18 Zásady hodnotenia a vyraďovania spisov a špeciálnych druhov registratúrnych záznamov 1) Hodnotenie a vyraďovanie je súhrn odborných činností, pri ktorých sa z registratúry vyčleňujú registratúrne záznamy (spisy), ktorým uplynula lehota uloženia a posudzuje sa ich dokumentárna hodnota. 2) Predmetom vyraďovania sú všetky spisy, ktoré nie sú potrebné na ďalšiu činnosť TU 28 a ktorým uplynuli ich lehoty uloženia. 3) Vyraďovanie spisov zahŕňa posúdenie a rozhodnutie, že: a) spis má trvalú dokumentárnu hodnotu, a preto po uplynutí lehoty uloženia a po vyradení z registratúry je určený do trvalej archívnej starostlivosti archívu, b) spis nemá trvalú dokumentárnu archívnu hodnotu, a preto po uplynutí lehoty uloženia a po vyradení z registratúry je určený na zničenie. 4) Ustanovenia tohto nariadenia sa vzťahujú aj na hodnotenie a vyraďovanie špeciálnych druhov registratúrnych záznamov s odchýlkami podľa osobitných predpisov. 29 Čl. 19 Znak hodnoty a lehota uloženia. 1) Znak hodnoty,,a" sa vzťahuje iba na jedno vyhotovenie registratúrneho záznamu. Pri registratúrnych záznamoch je to u príjemcu prvopis podania a u pôvodcu rovnopis odoslaného registratúrneho záznamu. Všetky ostatné vyhotovenia, a to duplikáty a multiplikáty, ktoré pôvodca rozšíril, sa všeobecne považujú za registratúrne záznamy bez trvalej dokumentárnej hodnoty a môžu sa navrhnúť na vyradenie, ak už nie sú potrebné pre ďalšiu činnosť TU. 2) Lehotu uloženia spisov ustanovuje registratúrny plán, ktorý tvorí prílohu č. 1 tohto predpisu. Lehota začína plynúť 1. januára roku nasledujúcom po roku, v ktorom bol spis uzatvorený alebo po splnení podmienky ustanovenej na začatie jej plynutia v registratúrnom pláne ods. 2 písm. l) zákona č. 395/2002 Z. z. v znení novely č. 266/2015 Z. z. 27 Organizačná smernica č.8/2013 Školné a poplatky spojené so štúdiom na TU vo Zvolene ods. 1 zákona č. 395/2002 Z. z. 29 Napríklad zákon č. 431/2002 Z. z. v znení neskorších predpisov, vyhláška č. 453/2007 z. z. 13
14 4) Návrhy na predĺženie, prípadne skrátenie lehôt uloženia sa predkladajú správcovi registratúry. 30 Čl. 20 Postup pri vyraďovaní spisov a špeciálnych druhov záznamov 1) Návrh na vyradenie spisov a špeciálnych druhov registratúrnych záznamov, ktorým uplynuli lehoty uloženia (ďalej len "vyraďovanie spisov"), vzniknutých z jeho činnosti úrad predkladá archívu minimálne raz za päť rokov. 31 2) Rektor TU dôsledne dbá, aby bolo zabezpečené pravidelné a plánovité vyraďovanie spisov v súlade s ustanoveniami registratúrneho poriadku. 3) Vyraďovanie spisov, sa pripravuje v registratúrnom stredisku. Vyraďovanie špeciálnych druhov registratúrnych záznamov sa pripravuje v špecializovaných registratúrnych strediskách. Čl. 21 Návrh na vyradenie spisov 1) Správca registratúry TU pripraví v dvoch vyhotoveniach návrh na vyradenie spisov (ďalej len "návrh"), ktorého vzor tvorí prílohu č. 8 tohto predpisu. K návrhu na vyradenie priloží zoznam vecných skupín spisov so znakom hodnoty,,a", ktorého vzor tvorí prílohu č. 9 tohto predpisu a zoznam vecných skupín spisov bez znaku hodnoty,,a", ktorého vzor tvorí prílohu č. 10 tohto predpisu. 2) TU môže návrh na vyradenie predložiť aj prostredníctvom elektronických archívnych služieb Ministerstva vnútra Slovenskej republiky (portál MV SR). 3) Spisy uvedené v návrhu zostanú uložené v registratúrnom stredisku alebo v špecializovanom registratúrnom stredisku tak, aby pri odbornej archívnej prehliadke mohli byť pohotovo predložené zamestnancom archívu. 4) Archív posúdi návrh a preverí jeho nadväznosť na predchádzajúce vyraďovacie konanie. Neúplný alebo nekvalitný návrh vráti na doplnenie alebo na prepracovanie. Môže vykonať odbornú archívnu prehliadku, posúdi dokumentárnu hodnotu spisov a vydá rozhodnutie, v ktorom stanoví, ktoré spisy majú trvalú dokumentárnu hodnotu a sú určené do trvalej archívnej starostlivosti a ktoré spisy nemajú trvalú dokumentárnu hodnotu a sú určené na zničenie ods. 5 vyhlášky č. 628/2002 Z. z. v znení vyhlášky č. 242/2007 Z. z až 22 zákona č. 395/2002 Z. z ods. 1 a 24 ods. 3 písm. d) 1. bod zákona č. 395/2002 Z. z. 12 vyhlášky č. 628/2002 Z. Z. 14
15 5) Po doručení rozhodnutia o návrhu TU na vyradenie spisov správca registratúrneho strediska zabezpečí zničenie určených spisov. Čl. 22 Preberanie spisov posúdených ako archívne dokumenty 1) Vyradenie spisov sa vyznačí v evidencii registratúrneho strediska. 2) TU zabezpečí všestrannú ochranu spisov, ktoré boli posúdené ako archívne dokumenty do času, kým ich archív neprevezme do trvalej archívnej starostlivosti. Tieto spisy sa ukladajú oddelene od ostatných spisov. 3) Archív preberá do trvalej archívnej starostlivosti ucelené súbory archívnych dokumentov alebo ich ucelené časti uložené v označených úložných jednotkách protokolárne, v dohodnutej lehote. Dokladom o prevzatí archívnych dokumentov je dvojmo vyhotovený preberací protokol vyhotovený archívom. 33 4) Preberanie elektronických archívnych dokumentov upravuje osobitný predpis. 34 Pri odovzdávaní elektronických archívnych dokumentov TU postupuje podľa pokynov archívu. Čl. 23 Spisová rozluka 1) Spisovú rozluku upravuje osobitný predpis. 35 2) Spisová rozluka sa vykoná pri organizačných zmenách TU väčšieho rozsahu alebo pri zmene pôsobnosti TU. Čl. 24 Správa registratúry v mimoriadnej situácii 1) Správu registratúry v mimoriadnej situácii upravuje osobitný predpis. 36 2) Náhradnú evidenciu pri správe registratúry v mimoriadnej situácii TU vedie spravidla bez využitia elektronického systému správy registratúry, prostredníctvom registratúrneho denníka ods. 3 písm. e) zákona č. 395/2002 Z. z. 14 vyhlášky č. 628/2002 Z.z a vyhlášky č. 628/2002 Z.z vyhlášky č. 410/2015 Z.z vyhlášky č. 410/2015 Z.z. 15
16 3) Náhradná evidencia sa vedie v súlade s metodikou Ministerstva vnútra Slovenskej republiky, ktorá bude TU v prípade potreby poskytnutá. 4) Číslo spisu evidovaného v náhradnej evidencii sa dopĺňa o skratku MS oddeleného od roku pomlčkou. Čl. 25 Záverečné ustanovenia Zrušuje sa Registratúrny poriadok z Čl. 26 Tento registratúrny poriadok nadobúda účinnosť Č.: 1240/2016/R OIP P... prof. Ing. Rudolf Kropil CSc. rektor 16
OBEC KORYTÁRKY INTERNÁ SMERNICA
OBEC KORYTÁRKY INTERNÁ SMERNICA číslo: 1/2016 o registratúrnom poriadku Obecného úradu Korytárky Interná smernica č. 1/2016 Obecného úradu v Korytárkach z 24. 05. 2016 o registratúrnom poriadku Na zabezpečenie
MESTO PRIEVIDZA. INTERNÁ SMERNICA č. 43 IS 43
Strana 1 z 20 MESTO PRIEVIDZA INTERNÁ SMERNICA č. 43 materských škôl a školských jedální pri materských školách v zriaďovateľskej pôsobnosti mesta Prievidza Strana 2 z 20 1. 0 Účel 2.0 Pojmy a skratky
Interná smernica Registratúrny poriadok a Registratúrny plán Mesta Topoľčany Mestského úradu
Interná smernica Registratúrny poriadok a Registratúrny plán Mesta Topoľčany Mestského úradu PRVÁ ČASŤ Čl. 1 Úvodné ustanovenia 1) Registratúrny poriadok ustanovuje postup príslušných odborov mestského
Smernica o registratúrnom poriadku
Smernica o registratúrnom poriadku Predseda Úradu pre Slovákov žijúcich v zahraničí podľa 16 ods. 3 a 17 ods. 1 a 2 zákona č. 395/2002 Z. z. o archívoch a registratúrach a o doplnení niektorých zákonov
Jednoduchý postup pri vypracovaní registratúrneho poriadku a správa registratúry v praxi podnikateľa
Jednoduchý postup pri vypracovaní registratúrneho poriadku a správa registratúry v praxi podnikateľa Copyright 2005 by Dashöfer Holding, Ltd. Všetky práva, predovšetkým autorské právo, licenčné právo a
Registratúrny poriadok SSOŠ DSA
Vydanie č.: 1 Platné od: 1.9.2015 Strana 1 z 35 Výtlačok č.: Registratúrny poriadok SSOŠ DSA Vypracoval Kontroloval Schválil Meno a priezvisko Ing. Slávka Hazalová RNDr. Juraj Seiler Funkcia Organizačná
Základná škola Jána Hollého s materskou školou Madunice. Registratúrny poriadok
Základná škola Jána Hollého s materskou školou Madunice Registratúrny poriadok PRVÁ ČASŤ Čl. 1 Úvodné ustanovenia (1) Registratúrny poriadok Základnej školy Jána Hollého s materskou školou Madunice upravuje
OBEC NÁLEPKOVO Stredný riadok 384/1, Nálepkovo
OBEC NÁLEPKOVO Stredný riadok 384/1, 03 33 Nálepkovo REGISTRATÚRNY PORIADOK A REGISTRATÚRNY PLÁN OBCE NÁLEPKOVO Názov a sídlo organizácie Obec Nálepkovo, Stredný riadok 384/1, 03 33 Nálepkovo Poradové
Registratúrny poriadok a registratúrny plán Základnej školy s materskou školou v Podolí
Registratúrny poriadok a registratúrny plán Základnej školy s materskou školou v Podolí 1 Registratúrny poriadok na správu registratúry Základnej školy s materskou školou Podolie Smernica. č 1 zo dňa 15.
MESTO PRIEVIDZA INTERNÁ SMERNICA. č. IS - 21 Doručovací poriadok mesta Prievidza
MESTO PRIEVIDZA INTERNÁ SMERNICA č. IS - 21 Interná smernica Vydanie č.: 1 Výtlačok č.: Strana 2z 7 2 1. Účel Tento doručovací poriadok sa vzťahuje výlučne na zásielky doručované mestom Prievidza. je interná
ZÁKLADNÉ POJMY Archív Archívny dokument Archívny fond Diapozitív Dokument Dokumentárna hodnota Duplikát Multiplikát Fascikel Film Mikrofilm Mikrofiš
ZÁKLADNÉ POJMY Archív - je odborné pracovisko, ktoré preberá, eviduje, ochraňuje a sprístupňuje archívne dokumenty (nesprávne sa archívom označuje aj centrálna registratúra); Archívny dokument - je záznam,
MESTO PRIEVIDZA INTERNÁ SMERNICA č. IS - 21 Interná smernica Vydanie č.: 2 Výtlačok č.: Strana 2z 7 2 1. Účel Tento doručovací poriadok sa vzťahuje výlučne na zásielky doručované mestom Prievidza. je interná

References: Čl. 1
 Čl. 1
 Čl. 1
 Čl. 1
 Čl. 2
 Čl. 3
 Čl. 4
 Čl. 5
 Čl. 6
 Čl. 7
 Čl. 8
 Čl. 9
 Čl. 10
 Čl. 11
 Čl. 12
 Čl. 13
 Čl. 14
 Čl. 15
 Čl. 16
 Čl. 17
 Čl. 18
 Čl. 19
 Čl. 20
 Čl. 21
 Čl. 22
 Čl. 23
 Čl. 24
 Čl. 25
 Čl. 26
 Čl. 1
 Čl. 1